Studentorganisasjonen i Agder

Studentorganisasjonen i Agder (STA) er en partipolitisk uavhengig interesseorganisasjonen for studenter ved Universitetet i Agder (UiA). STA representerer studentene ved UiA i politiske, økonomiske, akademiske, sosiale og velferdsmessige saker.
Gjennom STA er alle studentene ved UiA medlemmer i Norsk Studentorganisasjon (NSO)

STA organiserer 35 ulike studentaktiviteter og 30 linjeforeninger fordelt på de to campus (Campus Kristiansand og Campus Grimstad).

Det øverste organet i STA er Studentparlamentet (SP). SP består av 25 parlamentsmedlemmer fra alle fakultetene og avdeling for lærerutdanning.
Studentparlamentet velges hver høst av studentene gjennom urnevalg. SP vedtar blant annet organisasjonens styringsdokumenter og politikk. Det er Studentparlamentet som er valgforsamling til universitetets råd, styrer og utvalg, samt til STA-styret.

STA-styret består av fem personer, i helt eller delvis frikjøpte verv: leder, nestleder, utdannings- og forskningspolitisk ansvarlig, læringsmiljøpolitisk ansvarlig og mangfoldspolitisk ansvarlig. I tillegg til STA-styret er det tilsatt en organisasjonskonsulent som er fast ansatt ved UiA, med arbeidsoppgaver knyttet til Studentorganisasjonen i Agder.

 Tidligere ledere 
 Magnus Ellefsen Moen (2024-d.d) 
 Maiken Køien Andersen (2023–2024)
 William T. Svendsen (2022–2023)
 Kristian Fredrik Meyer Ødegård (2021–2022)
 Olea Norset (2020–2021)
 Benedicte Nordlie (2018–2020)
 Kai Steffen Østensen (2016–2018)
 Silje Wingereid Hammerstad (2015–2016)
 Ruben Haugland (2013–2015)
 Ole Thomas Grimsli (2012–2013)
 Øyvind Berdal (2011–2012)
 Irene Bredal (2009–2011)

 Referanser 

 Eksterne lenker 
 Studentorganisasjonen i Agder

Kategori:Norske studentorganisasjoner
Kategori:Universitetet i Agder